વડોદરા ક્રાઇમ બ્રાંચને નેશનલ હાઇવે નંબર-8 ઉપરથી ઇંગ્લીશ દારૂનો જથ્થો એક ટ્રકમાં પસાર થવાનો છે. તેવી બાતમી મળી હતી. જેના આધારે પોલીસે કપુરાઇ ચોકડી પાસે વોચ ગોઠવી હતી. દરમિયાન એક ટ્રક પસાર થતા પોલીસે રોકી હતી. જેમાં તપાસ કરતા ઘઉંનું ભૂકી નીચે છૂપાવેલ રૂપિયા 20,25,600ની કિંમતનો દારૂનો જથ્થો મળી આવ્યો હતો. પોલીસે ઇંગ્લીશ દારૂનો જથ્થો અને ટ્રક મળી કુલ રૂપિયા 32,35,100નો મુદ્દામાલ કબજે કર્યો હતો. આ સાથે ઇંગ્લીશ દારૂ લઇને વડોદરા તરફ આવી રહેલા સંદિપ ઓમપ્રકાશ ડૈલા (જાટ) રહે. માકડી, રાજસ્થાન) અને સંદિપ અગરસિંગ રાવ (જાટ) રહે. ઘરડાના ખુર્દ, રાજસ્થાન)ની ધરપકડ કરી હતી.